Saga do Exército de Red

A Saga do Exército de Red ou a Saga da Red Ribbon é a terceira saga de ficción do manga e anime Dragon Ball. Nesta saga, despois do Gran Torneo das Artes Marciais, Son Goku vai busca-la bóla de catro estrelas do seu avó Son Gohan que perdera na saga de Pilaf, comezando así unha nova aventura.

Xeralmente, adóitase dividir esta saga en varias subsagas, para que así sexan máis curtas.

 Historia 

Son Goku, despois da cea á que foi convidado na saga anterior, comeza a súa viaxe para atopa-la bóla do dragón de catro estrelas do seu avó Son Gohan.

Primeiro atópase con Nam (o loitador que foi ó torneo para gaña-los cartos do premio e así mercar auga para a súa xente mais que acabaría derrotado por Son Goku) que está a busca-la razón pola que non chega nin pinga de auga á súa aldea nin ó río que pasa por alí. Así, os dous diríxense cara ó nacemento do río. Alí descobren que Xiran (o loitador que tamén foi derrotado por Son Goku no torneo) e os da súa raza fixeron un encoro que non deixa que chegue auga dabondo ó río. Serán Son Goku quen o teña que abrir cunha Onda Vital (Kame Hame Ha) xa que eles non podían. Porén, no deserto no que está a aldea de Nam desátase unha tormenta de area que fai desaparece-lo río. Aínda así, o chamado lago máxico achégase ata a aldea polo que esta se salva. Esta aventura só acontecería no anime.
 O exército de Red 
Son Goku localiza unha das bólas co radar e diríxese cara a alí. Porén non é o único que as está a buscar xa que Pilaf e unha misteriosa patrulla andan tamén na súa procura. O lugar é unha vila mexicana, e Pilaf parece que é o primeiro en atopala xa que lla merca a un anticuario, aínda que ó se cruzar con Son Goku foxe cos seus serventes Shuu e Mai nunha especie de nave (cunha aparencia semellante á estrela da morte). Non obstante, aínda que Son Goku non os deixa escapar, resulta ser unha bóla falsa. Por outra banda, a patrulla dirixida polo coronel Silver rexistra mediante a forza tódalas casas da vila sen éxito. A verdadeira bóla atópase no niño dun paxaro que ó ser escorrentado por estes vaise levando a bóla consigo.

O paxaro e maila bóla son comidos por unha especie de dinosauro e este á súa vez e cazado por Gyūmaō, o pai de ChiChi, que está a vivir xunto á súa filla nunha vila dos redores e preparan o casamento entre ela e Son Goku (aínda que este non sabe nada disto). A persecución da bóla lévaos a todos cara a alí. Son Goku e ChiChi atópanse onda unha maceira e entrementres Pilaf, Mai e Shuu facéndose pasar por Son Goku introdúcense na voda e acadan a bóla do dragón dentro do dinosauro que foi capturado para o banquete. Ademais o coronel Silver e a súa patrulla atacan a vila e aínda que Gyūmaō é quen de se defender nun principio, ó final é atrapado. Pilaf e os seus serventes conseguen escapar na súa nave mais seguidos moi de preto por Silver. A nave de Pilaf agóchase baixo as areas do deserto na súa base secreta polo que consegue despistalos. Porén, Son Goku achégase ata alí e Pilaf ó tentalo atacar é descuberto polo que comezan a atacar. Aínda que tenta fuxir é derrotado e forzado a lle entrega-la bóla do dragón ó exército de Red (Red Ribbon) que desexa atopa-las bólas para domina-lo mundo. Son Goku que se atopaba no medio da batalla sálvase grazas á nube Kinto.

Coa nova bóla acadada, o coronel Red xa ten tres polo que manda a Silver busca-la seguinte.

 Capítulos no manga 
 Tomo 5: A terrorífica Muscle Tower - capítulos do 55 ó 60
 055 - A Red Ribbon
 056 - A loita polas bólas do dragón
 057 - Asalto á Muscle Tower
 058 - A terrorífica Muscle Tower
 059 - ¡O diaño do terceiro piso!
 060 - O ninja Murasaki
 Tomo 6: ¡O fracaso de Bulma! - capítulos do 61 ó 72
 061 - ¡Unha técnica ninja! ¡Escudo de tatamis!
 062 - ¡Crise! A técnica dos outros eu
 063 - O Nº 8, o home robot
 064 - ¡O arrepiante Bullón do quinto piso!
 065 - A derrota de Bullón
 066 - ¡A fin da Muscle Tower!
 067 - Cara ó oeste
 068 - Bulma da Capital do Oeste
 069 - Bulma e Son Goku, segunda parte
 070 - ¡O grande erro de Bulma!
 071 - ¡Atopan a Kame House!
 072 -
 Tomo 7: ¡Perseguindo ó coronel Blue! - capítulos do 73 ó 84
 073 - O erro do coronel Blue
 074 - A trampa dos piratas
 075 - A emboscada no porto dos piratas
 076 - Atopado o tesouro
 077 - Os ollos brillantes de Blue
 078 - ¡A gran fuxida!
 079 - ¡Fuxamos, fuxamos!
 080 - Rouban a bóla do dragón de tres estrelas
 081 - Persecución en Vila Pingüín
 082 - Estrágase o radar do dragón
 083 - Rouban o radar do dragón
 084 - A familia da Terra Sagrada de Karín
 Tomo 8: Son Goku ó ataque - capítulos do 85 ó 96
 085 - O asasino Tou Pai Pai
 086 - Dodon-pa
 087 - A torre de Karín
 088 - Karín da torre de Karín
 089 - O poder da auga sagrada
 090 - O contraataque de Son Goku
 091 - Gran batalla na Terra Sagrada
 092 - A fin de Tou Pai Pai
 093 - O asalto de Son Goku
 094 - ¡Son Goku ó ataque!
 095 - ¡A morte do xeneral Red!
 096 - ¡O gran triunfo!
 Tomo 9: As probas de Babá a adiviña - capítulos do 97 ó 108
 097 - A derradeira bóla do dragón
 098 - Babá a adiviña
 099 - Os cinco guerreiros
 100 - Un combate sanguento
 101 - O váter do diaño
 102 - A proba de Son Goku
 103 - A forza de Son Goku
 104 - O raio de Ackman
 105 - O quinto guerreiro
 106 - Dous rivais temibles
 107 - O rabo de Son Goku
 108 - Son Gohan
 Tomo 10: O 22º gran torneo - capítulos do 108 ó 112
 109 - O novo desafío da banda de Pilaf
 110 - O gran plan de Pilaf
 111 - ¡De novo Shenron!
 112 - ¡Corre, Son Goku!

 Episodios no anime 
 29 - O lago máxico
 30 - A falsa bóla
 31 - O reencontro con ChiChi
 32 - Trampas baixo a area
 33 - A lenda do dragón
 34 - O fracaso do coronel Silver
 35 - Fría recepción
 36 - O sarxento metálico
 37 - Chega o ninja Furamuros
 38 - Cinco Furamuros
 39 - O misterioso androide número 8
 40 - O terrible Bullón
 41 - A caída da torre de ferro
 42 - O segredo do doutor Flap
 43 - A viaxe á metrópole
 44 - Hasky, a mestra ladroa
 45 - Perigo no aire
 46 - O mal día de Bulma 
 47 - Atopada a Kame House
 48 - Profundo mar azul
 49 - A sorpresa de Mutenroi
 50 - A trampa é saltada
 51 - Coidado co robot
 52 - O tesouro do pirata
 53 - Azul, negro e azul
 54 - O escape da cova do pirata
 55 - Vila Pingüín
 56 - Un estraño visitante
 57 - Arale contra Blue
 58 - A terra de Karín
 59 - O notorio mercenario
 60 - Tou Pai Pai ataca
 61 - A torre de Karín
 62 - A auga Sagrada
 63 - O retorno de Songoku
 64 - O derradeiro mercenario Tou Pai Pai
 65 - Combate contra o exército do xeneral Red
 66 - Un verdadeiro lazo
 67 - A fin do xeneral Red
 68 - A última bóla máxica
 69 - ¿Quen é a adiviña Babá?
 70 - Nós sómo-los cinco guerreiros
 71 - Combate á morte
 72 - A quenda de Son Goku pra loitar
 73 - ¿Que é o raio núcleo demoníaco?
 74 - O misterioso quinto loitador
 75 - Os máis fortes
 76 - As verdadeiras cores do home enmascarado
 77 - As tácticas de Pilaf
 78 - Sae o eterno dragón

Categoría:Dragon Ball

en:Red Ribbon Army Saga
fr:Saga du Ruban Rouge